wannaphong/clean_thaiwikipedia huggingface dataset:
# ฮัซซับบาร์
ฮัซซับบาร์ (,) เป็นนครในประเทศมอลตา ตั้งอยู่ทางตะวันออกเฉียงใต้ของประเทศ จัดเป็นเมืองใหญ่สุดอันดับเจ็ด ด้วยประชากรราว 15,648 คน ตามสำมะโนปี 2021

ในระหว่างการลุกฮือต้านฝรั่งเศสในปี 1798 ถึง 1800 เมืองฮัซซับบาร์เป็นฐานของกองพลต้านฝรั่งเศส และการรบครั้งสำคัญเมื่อ 5 ตุลาคม 1798 ก็เกิดขึ้นที่ด้านหน้าของบริเวณศักดิ์สิทธิ์ฮัซฮัซซับบาร์ (Ħaż-Żabbar Sanctuary) ในปัจจุบัน ลูกกระสุนปืนใหญ่ของฝรั่งเศสยังสามารถพบเห็นได้ตามผนังบ้านเรือนในย่านเมืองเก่า ไปจนถึงที่นำมาจัดแสดงในโบสถ์และในพิพิธภัณฑ์

เมื่อ 14 ตุลาคม 1975 เครื่องบิน Vulcan B. 2 รุ่น XM645 ของฝูงบินรบกองทัพอากาศอังกฤษ กองพล 9 เกิด ระเบิดขณะบินอยู่เหนือฮัซซับบาร์ ชิ้นส่วนร่วงอยู่ตามถนนสายหลัก ถนนบริเวณศักดิ์สิทธิ์ (Sanctuary Street) และในโรงเรียน เป็นผลให้มีผู้เสียชีวิตหกราย โดยห้ารายเป็นเจ้าหน้าที่บนเครื่องบิน และมีพลเมืองอีกราว 20 คนในฮัซซับบาร์ได้รับบาดเจ็บ ปัจจุบันชิ้นส่วนและซากนำไปจัดแสดงในพิพิธภัณฑ์บริเวณศักดิ์สิทธิ์ฮัซซับบาร์
# เหริน หาว
เหริน หาว (เกิด 17 กรกฎาคม ค.ศ. 1995) เกิดที่เฉิงตู เป็นนักร้อง นักแสดง และนักเต้นชาวจีน บริษัทต้นสังกัดคือ White Media China（白色系文化传媒（上海）有限公司）เป็นอดีตสมาชิกวงบอยแบนด์วงอาร์วันเอสอี ตั้งแต่ปี ค.ศ.2019-2021 และสมาชิกวง ZERO-G ในปี ค.ศ. 2014 เข้าเป็นเด็กฝึกภายใต้สังกัด White Media China  ในปี ค.ศ. 2015 ได้เดบิวต์ในฐานะสมาชิกในช่วงแรกของวง ZERO-G เมื่อวันที่ 4 มกราคม ค.ศ. 2016 ออกอัลบั้มแรกร่วมกับวง Zero-G คือ Zero Gravity

 ประวัติ 
เหริน หาว เริ่มต้นเส้นทางของเขาในปี 2014 ด้วยการเข้าร่วมเป็นเด็กฝึกในสังกัดค่าย White Media ต่อมาในปี 2016 เขาเดบิวต์ภายใต้วง ZERO-G และมีโอกาสได้เข้าร่วมแข่งขันในรายการ The Next Top Bang ในปี 2018 แต่ยังไม่เป็นที่รู้จักนัก จนมาถึงปี 2019 เขาเป็นเด็กฝึกตัวแทนของค่ายมุ่งหน้าไปเข้าร่วมแข่งขันใน Chuang 2019 หรือ พรอดิวซ์แคมป์ 2019 รายการเฟ้นหาไอดอลที่สร้างศิลปินงานคุณภาพให้กับวงการบันเทิงจีนมามากถึง 4 ซีซั่นตั้งแต่ปี 2018-2019 ในที่สุด เหรินหาว ก็ประสบความสำเร็จในการแข่งขันและกลายเป็นหนึ่งในสมาชิกวง อาร์วันเอสอี อันดับที่ 9 ด้วยคะแนนถึง 7,511,752 โหวต 

 ผลงานการแสดง 
 ซีรีส์ 
 ปี  ชื่อภาษาอังกฤษ/ภาษาไทย ชื่อภาษาจีน รับบท บทบาท ช่องออกอากาศ หมายเหตุ2017Fighter of the Destiny 
พลิกขอบฟ้าท้าลิขิตสวรรค์择天记ซูโม่อวี๋นักแสดงสมทบTencent Video ซับไทยทาง MONOMAX 2020College Entrance Examination of 2020高考 2020หวังชั่นพระเอกHunan TV2021Ancient Love Poetry
ตำนานรักสองสวรรค์千古玦尘อู๋ซีนักแสดงสมทบTencent Video ซับไทยทาง We TV A Female Student Arrives at the Imperial College
ศิษย์สาวป่วนสำนัก 国子监来了个女弟子จั๋วเหวินหย่วนนักแสดงนำ/ตัวร้ายTencent Video ซับไทยทาง We TV 2023My Wife妻子的新世界หลินเย่านักแสดงนำTencent Video ซับไทยทาง We TV และ iQIYI Thailand A date with the Future
พบรักที่ปลายสัญญา照亮你ลู่ฟางฉีพระรองTencent Video ซับไทยทาง We TV Hilarious Family兰闺喜事ลู่ปู้ผิงพระเอกTencent Video ซับไทยทาง We TV 2025Everlasting Longing相思令เส้าฉีหมินพระรองTencent Video ซับไทยทาง We TVBetter Halves明媒善娶ลู่ฉือพระเอกiQIYI รอออกอากาศLove and Sword只此江湖梦หลินเส่าฉือพระรองTencent Video รอออกอากาศBeautiful Lantern Festival上元锦绣อู๋ย่งนักแสดงรับเชิญTencent Video รอออกอากาศThe Moment I Met You不遇云裳不遇你เหมาปู๋อวี้พระเอกรอออกอากาศFen Fang Xi Shi芬芳喜事 จิงข่านพระเอกTencent Video รอออกอากาศChasing Jade 逐玉หลี่หวยอันพระรองTencent Video และ iQIYIกำลังถ่ายทำ

 ภาพยนตร์ 
 ปี  ชื่อภาษาอังกฤษ/ภาษาไทย  ชื่อภาษาจีน รับบท  บทบาท   หมายเหตุ 2018Awaken 
เกมจักรพรรดิ์王者游戏：觉醒ฉางซุ่นพระเอกซับไทยทาง iQIYI Thailand 2024The Wild Blade Of Strangers
นักดาบคนแปลกหน้า陌路狂刀องค์ชายรัชทายาท นักแสดงรับเชิญซับไทยทาง iQIYI Thailand 

 ไมโครฟิล์ม 
 ปี  ชื่อภาษาอังกฤษ/ภาษาไทย  ชื่อภาษาจีน รับบท  บทบาท  ช่องออกอากาศ หมายเหตุ 2020College Entrance Examination of 2020高考2020หวังชั่นพระเอกMango TV / Hunan TV
# รางวัลไนน์เอ็นเตอร์เทน อวอร์ดส์ ครั้งที่ 13
รางวัลไนน์เอ็นเตอร์เทน อวอร์ดส์ ครั้งที่ 13 ประจำปี พ.ศ. 2566 จัดโดย กองบรรณาธิการข่าวศิลปวัฒนธรรมและบันเทิง สำนักข่าวไทย โดยตัดสินเพื่อมอบรางวัลจากการลงคะแนนของคณะกรรมการผู้ทรงคุณวุฒิ คำวิจารณ์จะถูกนำส่งคณะกรรมการตัดสินเพื่อร่วมพิจารณารางวัล ภายใต้แนวคิด "หน้าม่านคุณภาพ หลังม่านคุณธรรม" จัดขึ้นในวันที่ 25 พฤษภาคม พ.ศ. 2566 ณ หอประชุมใหญ่ ศูนย์วัฒนธรรมแห่งประเทศไทย กรุงเทพมหานคร
พิธีกรดำเนินงาน : ศักดิ์สิทธิ์ แท่งทอง และ สุริวิภา กุลตังวัฒนา

 รางวัลเกียรติยศ บันเทิงเทิดธรรม 
 ธงไชย แมคอินไตย์

 รางวัลยอดเยี่ยมแห่งปี 
รายชื่อที่ได้รับการเสนอชื่อเข้าชิงรางวัล ผู้ชนะรางวัล จะเน้นด้วย ตัวหนา

 ครอบครัวแห่งปี 
 ครอบครัวศิลาชัย

 บุคคลเบื้องหลังแห่งปี 
 นพพล โกมารชุน

 ทีมสร้างสรรค์แห่งปี 
 ทีมข้อมูลละคร จากเจ้าพระยาสู่อิรวดี
 ทีมกำกับศิลป์ภาพยนตร์ Six Characters มายาพิศวง
 ทีมกำกับศิลป์ ไททศมิตร
 ทีมสร้างสรรค์รายการ ร้องข้ามกำแพง

 เพลงแห่งปี 
 นะหน้าทอง - โจอี้ ภูวศิษฐ์
 วาดไว้ (Call) - โบกี้ไลอ้อน
 Fire Boy - พีพี กฤษฏ์
 ทรงอย่างแบด (Bad Boy) - เปเปอร์ เพลนส์
 Stand By หล่อ - นิวคันทรี

 ศิลปินเดี่ยวแห่งปี 
 โบกี้ไลอ้อน
 ยัวร์บอยทีเจ
 อิ้งค์ วรันธร
 โจอี้ ภูวศิษฐ์
 นนท์ ธนนท์

 ศิลปินกลุ่มแห่งปี 
 นิวคันทรี
 เปเปอร์ เพลนส์
 โน วัน เอลส์
 ไททศมิตร
 แทททูคัลเลอร์

 พิธีกรแห่งปี 
 กรรชัย กำเนิดพลอย
 แม้ทธิว พอล ดีน
 ไดอาน่า จงจินตนาการ
 คะนึงนิจ จักรสมิทธานนท์
 ศิวัฒน์ โชติชัยชรินทร์

 นักแสดงชายแห่งปี 
 มาริโอ้ เมาเร่อ
 ชัยพล จูเลียน พูพาร์ต
 ชาตโยดม หิรัณยัษฐิติ
 ธนภัทร กาวิละ
 หัสวีร์ ภัคพงษ์ไพศาล

 นักแสดงหญิงแห่งปี 
 ใหม่ เจริญปุระ
 อาภาศิริ นิติพน
 สรวงสุดา ลาวัณย์ประเสริฐ
 อุรัสยา เสปอร์บันด์
 พิมพ์ชนก ลือวิเศษไพบูลย์

 รางวัลขวัญใจมหาชน
# จังหวัดแชฮอร์แมฮอลและแบฆทียอรี
แชฮอร์แมฮอลและแบฆทียอรี  เป็นจังหวัดทางตะวันตกเฉียงใต้ของประเทศอิหร่าน มีพื้นที่ 16,332 ตารางกิโลเมตร โดยมีแชฮ์เรโคร์ดเป็นเมืองหลัก จากสำมะโน ค.ศ. 2006 จังหวัดนี้มีประชากร 843,784 คนใน 194,171 ครัวเรือน จากนั้นในสำมะโน ค.ศ. 2011 มีประชากรในจังหวัดที่ 895,263 คนใน 234,416 ครัวเรือน และในสำมะโน ค.ศ. 2016 จังหวัดนี้มีประชากร 947,763 คนใน 270,434 ครัวเรือน

 เขตบริหาร 
360px
 เขตบริหาร  ค.ศ. 2006  ค.ศ. 2011  ค.ศ. 2016 เทศมณฑลแอร์แดล  68,740  53,514  48,880 เทศมณฑลเบน1  —  —  28,326 เทศมณฑลโบรูเจน  113,795  118,681  122,483 เทศมณฑลแฟลอร์ด2  —  —  — เทศมณฑลฟอร์ซอน  90,111  93,941  95,286 เทศมณฑลคอนมีร์ซอ2  —  —  — เทศมณฑลคียอร์3  —  58,047  50,976 เทศมณฑลคูฮ์แรนก์  33,468  35,915  41,535 เทศมณฑลโลร์เดกอน  175,289  194,783  209,681 เทศมณฑลซอมอน1  —  —  34,616 เทศมณฑลแชฮ์เรโคร์ด  362,381  340,382  315,980 รวม  843,784  895,263  947,763
# สโมสรฟุตบอลเชลซีในฤดูกาล 2003–04
ฤดูกาล 2003–04 เป็นฤดูกาลที่ 12 ติดต่อกันของสโมสรฟุตบอลเชลซีในพรีเมียร์ลีก และเป็นปีที่ 98 ของสโมสร ผู้จัดการทีม เกลาดีโอ รานีเอรี ถูกปลดเมื่อวันที่ 31 พฤษภาคม ค.ศ. 2004 และถูกแทนที่โดย โชเซ่ มูรินโญ่ ซึ่งพาเอฟซี ปอร์โต คว้าแชมป์ยูฟ่าแชมเปียนส์ลีก สมัยที่ 2 ในเดือนกรกฎาคม ค.ศ. 2003 เคน เบทส์ซึ่งเป็นประธานสโมสรมายาวนานได้ขายสโมสรให้กับมหาเศรษฐีชาวรัสเซีย โรมัน อับราโมวิช

เชลซีจบฤดูกาลด้วยการเป็นรองแชมป์พรีเมียร์ลีกตามหลังอาร์เซนอลที่จบฤดูกาลด้วยการเป็นแชมป์ไร้พ่าย ในแชมเปียนส์ลีก เชลซีเข้าถึงรอบรองชนะเลิศเจอกับอาแอ็ส มอนาโก แต่ไม่สามารถผ่านเข้ารอบชิงชนะเลิศได้ โดยรวมผลสองนัดแพ้ 3–5 พวกเขาตกรอบเอฟเอคัพในรอบที่ 5 ให้กับอาร์เซนอลและลีกคัพในรอบก่อนรองชนะเลิศให้กับแอสตันวิลลา

 ชุดแข่ง 
ชุดแข่งผลิตโดยอัมโบร สปอนเซอร์เสื้อคือเอมิเรตส์แอร์ไลน์; ชุดดังกล่าวมีโลโก้ "Fly Emirates" ชุดเหย้าของเชลซีเป็นสีน้ำเงินทั้งหมดและมีปกสีขาว ชุดเยือนใหม่ของพวกเขาเป็นสีขาวล้วนมีแถบสีดำและสีน้ำเงินตรงกลาง ชุดเยือนของฤดูกาลที่แล้ว (สีดำล้วน คาดด้วยสีน้ำเงิน) ยังคงเป็นชุดที่ 3 ของสโมสร

 ทีม 
 ผู้รักษาประตู 
 เลข  ชื่อ  สัญชาติ 23 การ์โล กูดีชีนี  31 มาร์โก อัมโบรซิโอ  34 นีล ซุลลิแวน 

 กองหลัง 
 เลข  ชื่อ  สัญชาติ 2 เกล็น จอห์นสัน  3 เซเลสติน บาบายาโร  6 มาร์แซล เดอไซญี่ (c)  /  13 วีลียาม กาลัส  15 มาริโอ เมลช็อต  /  18 เวย์น บริดจ์  26 จอห์น เทอร์รี่  29 โรเบิร์ต ฮูธ 

 กองกลาง 
 เลข  ชื่อ  สัญชาติ 4 โกลด มาเกเลเล  /  5 อเล็กเซ สเมอร์ติน  8 แฟรงค์ แลมพาร์ด  10 โจ โคล 11 เดเมียน ดัฟฟ์  12 มาริโอ สตานิช  14 เฌเรมี  17 แอมานุแอล เปอตี 

 ซื้อขาย  
 เข้า 
 เลข  หมายเลข ชื่อ  สัญชาติ  เซ็นจาก  เซ็นสัญญา  ค่าตัว  อ้างอิง  35 ผู้รักษาประตู เยือร์เกิน มาโช  ซันเดอร์แลนด์ 1 กรกฎาคม ค.ศ. 2003 ฟรี  31 ผู้รักษาประตู มาร์โก อัมโบรซิโอ  กีเอโว ฟรี  2 กองหลัง เกล็น จอห์นสัน  เวสต์แฮมยูไนเต็ด 15 กรกฎาคม ค.ศ. 2003 6 ล้านปอนด์  14 กองกลาง เฌเรมี  เรอัลมาดริด 16 กรกฎาคม ค.ศ. 2003 7 ล้านปอนด์  18 กองหลัง เวย์น บริดจ์  เซาแทมป์ตัน 21 กรกฎาคม ค.ศ. 2003 7 ล้านปอนด์  11 กองกลาง เดเมียน ดัฟฟ์  แบล็กเบิร์นโรเวอส์ 17 ล้านปอนด์  10  กองกลาง โจ โคล  เวสต์แฮมยูไนเต็ด 6 สิงหาคม ค.ศ. 2003 6.6 ล้านปอนด์  20 กองกลาง ฮวน เซบาสเตียน เวรอน  /  แมนเชสเตอร์ยูไนเต็ด 15 ล้านปอนด์  7 กองหน้า อาเดรียน มูตู  ปาร์มา 12 สิงหาคม ค.ศ. 2003 15.8 ล้านปอนด์  5 กองกลาง อเล็กเซ สเมอร์ติน  บอร์กโดซ์ 25 สิงหาคม ค.ศ. 2003 3.45 ล้านปอนด์  21  กองหน้า เอร์นัน เกรสโป  /  อินเตอร์มิลาน 26 สิงหาคม ค.ศ. 2003 16.8 ล้านปอนด์  34 ผู้รักษาประตู นีล ซุลลิแวน  ทอตนัมฮอตสเปอร์ 29 สิงหาคม ค.ศ. 2003 500,000 ปอนด์  4 กองกลาง โกลด มาเกเลเล  /  เรอัลมาดริด 31 สิงหาคม ค.ศ. 2003 16 ล้านปอนด์  19 กองกลาง สกอตต์ พาร์กเกอร์  ชาร์ลตันแอทเลติก 30 มกราคม ค.ศ. 2004 10 ล้านปอนด์ 

 ออก 
 เลข  หมายเลข ชื่อ  สัญชาติ  ไป  เซ็นสัญญา  ค่าตัว  อ้างอิง  2 กองหลัง อัลเบิร์ต เฟร์เรร์  แขวนสตั๊ด ปล่อยตัว 3 มิถุนายน ค.ศ. 2003  25 กองหน้า จันฟรังโก โซลา   กายารี ฟรี 2 กรกฎาคม ค.ศ. 2003  20 กองกลาง โจดี มอริส   ลีดส์ยูไนเต็ด ฟรี 18 กรกฎาคม ค.ศ. 2003  14 กองหลัง แกรม เลอ โซ   เซาแทมป์ตัน (สลับตัวกับ เวย์น บริดจ์) 500,000 ปอนด์ 21 กรกฎาคม ค.ศ. 2003  1 ผู้รักษาประตู เอ็ด เดอ กอย   สโตกซิตี ไม่เปิดเผยค่าตัว 1 สิงหาคม ค.ศ. 2003
# อ็องล็องเดอมีล
อ็องล็องเดอมีล ("ในปี 2000") หรือ ฝรั่งเศสในศตวรรษที่ 21 เป็นชุดภาพวาดภาษาฝรั่งเศสที่แสดงความเจริญก้าวหน้าทางวิทยาศาสตร์ที่จะเป็นไปได้ในปี 2000 มีภาพอย่างน้อย 87 ภาพที่ผลิตออกมา โดยเป็นผลงานของกลุ่มศิลปินที่รวมถึงฌ็อง-มาร์ก โกเต ภาพชุดนี้ได้รับการพิมพ์ออกมาในปี 1899, 1900, 1901 และ 1910 โดยแรกเริ่มพิมพ์เพื่อใส่ในกล่องและในภายหลังเป็นภาพโปสต์การ์ดA 19th-Century Vision of the Year 2000, The Public Domain Review, retrieved April 17, 2020.Robert T. Gonzalez, "Visions of the year 2000 by 20th century French artist are half hilariously wrong, half weirdly prescient" , io9, August 16, 2012. อย่างไรก็ตาม ไม่มีการนำไปใช้ต่อ ชุดภาพโปสต์การ์ดเดียวที่เป็นที่ทราบว่ามีอยู่ เป็นของอีซาก อาซีมอฟ ผู้ซึ่งในภาพเหล่านี้มาประกอบในงานเขียนสารคดีของเขา Futuredays: A Nineteenth Century Vision of the Year 2000 (เฮนรี โฮลต์ แอนด์คัมปะนี, 1986)David J. Hill, "19th Century French Artists Predicted The World Of The Future In This Series Of Postcards", Singularity Hub, October 15, 2012.Review, Kirkus Reviews 54 (1986) 1256.

 ระเบียงภาพ 

ดูเพิ่ม

 เรโทรฟิวเชอริสม์
# โรเบิร์ต เรนาน
โรเบิร์ต เรนาน อัลเวส บาร์โบซา (เกิด 11 ตุลาคม ค.ศ. 2003) เป็นนักฟุตบอลอาชีพชาวบราซิลที่เล่นในตำแหน่งเซ็นเตอร์แบ็คให้กับเซนิตเซนต์ปีเตอส์เบิร์กในรัสเซียนพรีเมียร์ลีก

 ระดับสโมสร 
โรเบิร์ต เรนาน ประเดิมสนามในนามทีมชุดใหญ่เมื่อวันที่ 20 เมษายน ค.ศ. 2022 ในการเสมอกับ Portuguesa da IIha 1–1 ใน Copa do Brasil เขาเปิดตัวในเซเรียอาเมื่อวันที่ 26 มิถุนายน ค.ศ. 2022 ในนัดที่เปิดบ้านเสมอกับซานโตส 0–0

ในเดือนมกราคม ค.ศ. 2023 โรเบิร์ต เรนานเซ็นสัญญาย้ายไปเซนิตเซนต์ปีเตอส์เบิร์กในรัสเซียนพรีเมียร์ลีกด้วยสัญญา 5 ปี
# กัปเปลลาปาลาตีนา
โบสถ์น้อยปาลาตีนา  เป็นโบสถ์น้อยหลวงประจำพระราชวังนอร์มันในเมืองปาเลร์โม ซิซิลี อาคารสร้างขึ้นโดยผสมผสานสถาปัตยกรรมบีแซนทีน, นอร์มัน และ ฟาตีมิด ซึ่งเป็นการแสดงถึงสภาวะที่มีการอยูร่วมกันของสามวัฒนธรรมในซิซิลีในสมัยศตวรรษที่ 12 หลังโรเจร์ที่หนึ่ง และ โรเบิร์ต กุยสการ์ เข้ายึดครองเกาะซิซิลี

บางทีเรียกโบสถ์น้อยนี้ว่า โบสถ์วัง หรือ โบสถ์น้อยวัง สร้างขึ้นโดยโรเจร์ที่สองแห่งซิซิลีในปี 1132 โดยสร้างครอบโบสถ์น้อยหลังเก่า ที่ซึ่งปัจจุบันคือห้องใต้ดินของโบสถ์ โบสถ์หลังเก่านี้สร้างขึ้นในราวปี 1080 โบสถ์หลังใหม่ใช้เวลาสร้างราวแปดปี และได้รับตราตั้งในปีเดียวกันกับที่สร้างเสร็จ ส่วนงานโมเสกนั้นสร้างเสร็จเพียงบางส่วนเท่านั้นในปี 1143 โบสถ์น้อยหลังนี้สร้างอุทิศแด่นักบุญปีเตอร์ สร้างในลักษณะอย่างบาซิลิกามีโดม แปลนของโสถ์ประกอบด้วยมุกครึ่งวงกลมสามมุกตามแบบที่พบทั่วไปในสถาปัตยกรรมบีแซนทีน มีโค้งมุม (pointed arches) หกอันสร้างขึ้นบนเสาคลาสสิกเดิม เพดานของส่วนเนฟเป็นแบบมุก็อรนัส ซึ่งแสดงถึงอิทธิพลของสถาปัตยกรรมฟาติมิดในโบสถ์ ส่วนเนฟนี้มีลักษณะคล้ายกับโถงต้อนรับในสถาปัตยกรรมอิสลาม นอกจากนี้ยังเป็นไปได้ว่าเคยมีอักษรกูฟีย์ภายในโบสถ์ แต่ต่อมาก็ได้ถูกนำออกไป ประเด็นนี้ยังคงเป็นที่ถกเถียงในนักวิชาการถึงการมีอยู่ของอักษรวิจิตรนี้ นอกจากนี้ในโบสถ์ยังมีการใช้แม่ลายเส้นตรง (rectilinear) ซึ่งเป็นอิทธิพลจากอิสลาม แม่ลายเช่นนี้ไม่พบแพร่หลายในสถาปัตยกรรมของยุโรปในเวลานั้น
# โคซากะ
โคซากะ  เป็นเมืองในจังหวัดอากิตะ ประเทศญี่ปุ่น มีจำนวนประชากร ณ วันที่ 1 พฤษภาคม ค.ศ. 2023 ประมาณ 4,501 คน มีความหนาแน่นของประชากร 22.3 คนต่อตารางกิโลเมตร โคซากะได้รับเลือกให้เป็นหนึ่งในหมู่บ้านที่สวยที่สุดในญี่ปุ่น公式サイト > お知らせ > 新たに4つの町村・地域の正式加盟が承認されました

 ภูมิศาสตร์ 
โคซากะตั้งอยู่ทางตอนเหนือของแอ่งคาซูโนะในเทือกเขาโออุ ทางตะวันออกเฉียงเหนือของจังหวัดอากิตะ ทิศเหนือติดกับจังหวัดอาโอโมริ และทิศตะวันออกเฉียงเหนือติดกับทะเลสาบโทวาดะ พื้นที่ส่วนใหญ่ของเมืองอยู่ในเขตอุทยานแห่งชาติโทวาดะ-ฮาจิมันไต พื้นที่ส่วนใหญ่ของเมืองปกคลุมด้วยป่า ด้วยความที่ตั้งอยู่ห่างจากทะเล ลึกเข้าไปทางตอนในของแผ่นดิน ทำให้เมืองนี้ขึ้นชื่อว่ามีหิมะตกหนักในฤดูหนาว

 เทศบาลข้างเคียง 
 จังหวัดอากิตะ
 นครคาซูโนะ
 นครโอดาเตะ
 จังหวัดอาโอโมริ
 นครฮิรากาวะ
 นครโทวาดะ

 ภูมิอากาศ 
โคซากะมีภูมิอากาศแบบชื้นภาคพื้นทวีป โดยมีฤดูร้อนที่มีระยะเวลาสั้นและเย็นสบาย และฤดูหนาวที่หนาวเย็นยาวนานร่วมกับมีหิมะตกหนัก (การแบ่งเขตภูมิอากาศแบบเคิพเพิน Dfa) อุณหภูมิเฉลี่ยทั้งปีในโคซากะอยู่ที่ 8.4 °C ปริมาณน้ำฝนเฉลี่ยทั้งปีอยู่ที่ 1,466 มิลลิเมตร โดยเดือนกันยายนเป็นเดือนที่ฝนตกชุกที่สุด อุณหภูมิสูงสุดโดยเฉลี่ยจะอยู่ในเดือนสิงหาคมที่ประมาณ 22.2 °C และต่ำสุดในเดือนมกราคมที่ประมาณ -4.3 °Cข้อมูลภูมิอากาศโคซากะ

 ประชากร 
ตามข้อมูลการสำรวจสำมะโนประชากรของญี่ปุ่นสถิติประชากรโคซากะ จำนวนประชากรของโคซากะลดลงมากกว่าสองในสามตั้งแต่ ค.ศ. 1960

 ประวัติ 
thumb|ศาลาว่าการเมืองโคซากะ
หลังจากเริ่มต้นยุคเมจิ พื้นที่ที่เป็นโคซากะในปัจจุบัน เดิมเป็นส่วนหนึ่งของแคว้นริกูจูเป็นช่วงเวลาสั้น ๆ ก่อนที่จะโอนไปขึ้นกับจังหวัดอากิตะใน ค.ศ. 1871 ต่อมาเมื่อ ค.ศ. 1878 พื้นที่แห่งนี้ถูกจัดให้อยู่ภายใต้การปกครองของอำเภอคาซูโนะ จังหวัดอากิตะ เมื่อมีการประกาศใช้ระบบเทศบาลเมื่อวันที่ 1 เมษายน ค.ศ. 1889 ก็ได้มีการจัดตั้งหมู่บ้านโคซากะขึ้น และได้รับการยกฐานะเป็นเมืองเมื่อวันที่ 12 พฤษภาคม ค.ศ. 1914

 เศรษฐกิจ 
thumb|สำนักงานเหมืองแร่โคซากะ
เมืองนี้เจริญรุ่งเรืองอย่างมากในฐานะศูนย์กลางการทำเหมืองทอง เงิน ทองแดง และสังกะสีในยุคเมจิ และมีการสร้างอาคารสมัยใหม่หลายแห่ง เช่น สำนักงานเหมืองแร่โคซากะ เมื่อหมดยุคสงครามโลกครั้งที่สอง ทรัพยากรแร่หมดลง ทำให้เศรษฐกิจเมืองถดถอยลง ในช่วงไม่กี่ปีที่ผ่านมา ทางเมืองได้หาวิธีฟื้นฟูเศรษฐกิจของเมืองโดยใช้สถาปัตยกรรมในยุคเมจิและทรัพยากรของทะเลสาบโทวาดะเป็นจุดดึงดูดในการท่องเที่ยว นอกจากนี้ ทางบริษัทโดวะโฮลดิงส์ ซึ่งเป็นเจ้าของเหมืองโคซากะ ยังคงดำเนินกิจการต่อในอุตสาหกรรมรีไซเคิลโลหะ นอกจากนี้ยังมีในด้านของอุตสาหกรรมเบา โดยเมืองโคซากะเป็นที่ตั้งของบริษัทโทวาดะออดิโอ ซึ่งเป็นผู้ผลิตชุดวิทยุคลื่นสั้น เครื่องรับสัญญาณโทรทัศน์ และอะแดปเตอร์ AC ในกลุ่มบริษัทโซนี่

 การขนส่ง 
 รถไฟ 
ในอดีตมีทางรถไฟสายโรงถลุงแร่โคซากะให้บริการขนส่งผู้โดยสารจนถึง ค.ศ. 1994 แต่ในปัจจุบันไม่มีเส้นทางรถไฟโดยสารใด ๆ ให้บริการ

 ทางหลวง
# แมดเม็กซ์ 3 โดมบันลือโลก
แมดเม็กซ์ 3 โดมบันลือโลก  เป็นภาพยนตร์ออสเตรเลียประเภทหลังพยากรณ์ ดิสโทเปีย และโลดโผน กำกับโดยจอร์จ มิลเนอร์และจอร์จ โอกิลวี เขียนบทโดยมิลเลอร์และเทอร์รี เฮย์ส นำแสดงโดยเมล กิบสัน และทีนา เทอร์เนอร์ มีเรื่องราวเกี่ยวกับนักรบพเนจรผู้มีความสันโดดที่ถูกเนรเทศมายังทะเลทรายแห่งหนึ่ง โดยเขาได้เผชิญหน้ากับเด็กลัทธิคาร์โกคนหนึ่ง มีเนื่อเรื่องสำคัญเกี่ยวกับการตกของโบอิง 747 และการเสียชีวิตของกัปตันเครื่องบิน

ภาคนี้เป็นภาคต่อของ แมดแม็กซ์ ในปี ค.ศ. 1979 และ แมดเม็กซ์ 2 ในปี 1981 ถือเป็นภาคที่สามของภาพยนตร์ชุด แมดเม็กซ์ และเป็นภาคสุดท้ายที่แสดงโดยเมล กิบสันซึ่งรับบทเป็นแมกซ์ ร็อกอะแทนสกี
# ไอน์โบ จิตวิญญาณแห่งอเมซอน
ไอน์โบ จิตวิญญาณแห่งอเมซอน  เป็นภาพยนตร์แอนิเมชันผจญภัยที่ออกฉายใน ค.ศ. 2564 กำกับโดย โฮเซ เซลาดา และริชาร์ด เคลาส์ ผลิตโดย ทันช์ ฟิลมส์ และคูล บีนส์ และจัดจำหน่ายโดย ซินีมา แมเนจเมนต์ กรุป

 ตัวละครและเสียงพากย์ 

 โลลา เรย์ รับบท ไอน์โบ (Ainbo)
 เบร์นาโด เด พอลลา รับบท ฮูอารินกา (Huarinka)
 เนโอมี เซร์ราโน รับบท ซูมิ (Zumi)
 อเลฮานดรา กอลลาส รับบท (Chuni)
 โจ เฮอร์นานเดซ รับบท วากา (Vaca)
 ดิโน อันดราเด รับบท ดิลโล (Dillo)
 ซูซานา บาเลสเตรอส รับบท โมเทโล มามา (Motelo Mama)
 เรเน มูจิกา รับบท อาต๊อก (Atok)
 เยนี อัลบาเรซ รับบท ลิเซนี่ (Lizeni)
 รีโก โซล่า รับบท เปเลโจ (Pelejo)
 เฆราร์โด ปรัต รับบท โคนิโบ (Conibo)
 ทอม ฮอฟฟ์แมน รับบท คอร์เนล เดวิท (Cornell DeWitt)

 การตอบรับ 
รอตเทนโทเมโทส์รายงานว่าร้อยละ 56 ของผู้วิจารณ์ 9 คนได้ให้ความเห็นในเชิงบวก ขณะที่คะแนนเฉลี่ยของภาพยนตร์อยู่ที่ 5.30 เต็ม 10 คะแนน
# อิบน์ ค็อลลิกาน
อะห์มัด อิบน์ มุฮัมมัด อิบน์ อิบรอฮีม อิบน์ อะบูบักร์ อิบน์ ค็อลลิกาน (22 กันยายน ค.ศ. 1211 – 30 ตุลาคม ค.ศ. 1282) รู้จักกันในชื่อ อิบน์ ค็อลลิกาน เป็นนักประวัติศาสตร์อิสลามที่มีชื่อเสียง ซึ่งเป็นผู้รวบรวมสารานุกรมชีวประวัติของนักวิชาการมุสลิม และบุคคลสำคัญในประวัติศาสตร์มุสลิมไว้ใน วะฟะยาตุลอะอ์ยานวะอันบาอ์อับนาอัซซะมาน จากความสำเร็จนี้ ทำให้เขาได้รับการยกย่องว่าเป็นนักเขียนชีวประวัติที่มีชื่อเสียงที่สุดในประวัติศาสตร์อิสลาม     

ประวัติ
อิบน์ ค็อลลิกานเกิดที่อัรบีลในวันที่ 22 กันยายน ค.ศ. 1211 (11 เราะบีอุษษานี ฮ.ศ. 608) จากครอบครัวที่น่านับถือ ซึ่งอ้างว่าสืบเชื้อสายจากแบร์แมคียอน ตระกูลในกลุ่มชนอิหร่านที่มีต้นกำเนิดในภูมิภาคแบลค์ ส่วนข้อมูลอื่นระบุเขาเป็นชาวเคิร์ด 

การศึกษาขั้นต้นนำพาเขามาจากอัรบีล ไปยังอะเลปโป และไปยังดามัสกัส ก่อนที่เขาให้ความสนใจต่อนิติศาสตร์ที่โมซุล และค่อยตั้งถิ่นฐานที่ไคโร เขามีชื่อเสียงในฐานะนักกฎหมาย นักเทววิทยา และนักไวยากรณ์ นักเขียนชีวประวัติในยุคแรก ๆ อธิบายว่า เขาเป็น "ชายผู้เคร่งศาสนา มีคุณธรรม และเรียนรู้ มีอัธยาศัยดี พูดจาจริงจังและให้คำแนะนำ ภายนอกของเขาเป็นที่น่าพอใจ หน้าตาหล่อเหลา และกิริยามารยาทน่าชวนมอง"Ludwig W. Adamec (2009), Historical Dictionary of Islam, p.139. Scarecrow Press. .

เขาแต่งงานใน ค.ศ. 1252 และเป็นผู้ช่วยหัวหน้าผู้พิพากษาในอียิปต์จนกระทั่งเขารับตำแหน่งหัวหน้าผู้พิพากษาที่ดามัสกัสใน ค.ศ. 1261 เขาสูญเสียตำแหน่งใน ค.ศ. 1271 และกลับไปที่อียิปต์ จนกระทั่งได้รับแต่งตั้งเป็นผู้พิพากษาที่ดามัสกัสใน ค.ศ. 1278 เขาเกษียณใน ค.ศ. 1281 และเสียชีวิตที่ดามัสกัสในวันที่ 30 ตุลาคม ค.ศ. 1282 (26 เราะญับ ฮ.ศ. 681)

หมายเหตุ
# สราหัน
สราหัน (อักษรโรมัน: Sarahan) เป็นเมืองเล็ก ๆ ในรัฐหิมาจัลประเทศ ประเทศอินเดีย เป็นที่รู้จักจากภีมากาลีมนเทียร ซึ่งบูชาภีมากาลี เทวีองค์อุปถัมภ์แห่งอดีตรัฐพุศหัร มนเทียรนี้ตั้งอยู่ห่างไปราว 170 กิโลเมตรจากศิมลา และถือเป็นหนึ่งใน 51 ศากติปีฐ เมืองสราหันยังได้รับชื่อว่าเป็น "ประตูสู่กินเนาร์" เนื่องจากเมืองตั้งอยู่ใกล้กับถนนสายอินเดีย-ทิเบตเส้นเก่า ห่างไปเจ็ดกิโลเมตร (17 กิโลเมตรทางถนน) ด้านใต้ของเมืองคือสาตลุช สราหันปรากฏในชื่อ โศนิตปุระ (Shonitpur) ในปุราณะPrem N. Nag, Dainik Jagran, 26 August 2007

ภีมากาลีถือเป็นกุลเทวี (เทพเจ้าประจำราชวงศ์) ของรัฐพุศหัร ภายในมนเทียรมีทั้งเทวรูปและการตกแต่งแบบฮินดูและแบบพุทธสายวัชรยาน ซึ่งสะท้อนถึงที่ตั้งของมนเทียรนี้ซึ่งอยู่บนเส้นทางโบราณเชื่อมต่อระหว่างอินเดียกับทิเบต วิหารไม้ของมนเทียรนี้สร้างขึ้นด้วยรูปแบบ กัถ-กุนี (Kath-Kuni)"Wooden Temples of Himachal Pradesh". Mian Goverdhan Singh. 1999. Indus Publishing Company, New Delhi, pp. 126. งานศิลปะบนหินจำนวนหนึ่งมีอายุสมัยกุษาณ (ราวศตวรรษที่ 1-3)Buddhist Monasteries in Himachal Pradesh. O. C. Handa. 1987. Indus Publishing Company, New Delhi, pp. 55, 59.
# เมหรานครห์
ป้อมเมหรานครห์  เป็นป้อมขนาด 1,200 เอเคอร์ ตั้งอยู่ในโชธปุระ รัฐราชสถาน ประเทศอินเดีย ตั้งอยู่บนยอดเขา สูงราว 122 เมตรเหนือพื้น ป้อมสร้างขึ้นใน  โดยผู้นำราชปุต ราว โชธ ส่วนสิ่งปลูกสร้างส่วนใหญ่ที่พบในปัจจุบัน มาจากศตวรรษที่ 17 ภายในขอบเขตของป้อมยังปรเกอบด้วยพระราชวังจำนวนมากที่เป็นที่รู้จักจากงานแกะสลักและลานกว้างภายใน บนผนังของประตูที่สองของป้อมยังสามารถพบร่องรอยลูกปืนใหญ่จากกองทัพของรัฐชัยปุระที่มาตีป้อมในอดีต ทางตะวันออกเฉียงเหนือของป้อมยังมี ฉัตรี ระลึกถึงกีรัต สิงห์ โสทะ (Kirat Singh Soda) ซึ่งเป็นทหารที่เสียชีวิตขณะพยายามป้องกันป้อมอยู่ตรงจุดนั้น

ป้อมประกอบด้วยเจ็ดประตู ซ่งรวมถึง ชัยโปล (ประตูชัยชนะ) สร้างขึ้นโดยมหาราชา มาน สิงห์ เพื่อฉลองชัยชนะเหนือกองทัพชัยปุระ และกองทัพพิกาเนร์ เมื่อปี 1806 ส่วนฟัตเตหโปล (Fattehpol; ประตูชัยชนะ เช่นกัน) สร้างขึ้นเพื่อฉลองชัยชนะของมหาราชาอาชีต สิงห์ เหนือจักรวรรดิโมกุล คำว่าเมหรานครห์ มาจากคำภาษสันสกฤต 'มิหิร' (Mihir) พระอาทิตย์ หรือเทพพระอาทิตย์ กับ 'ครห์' แปลว่าป้อม แปลรวมกันว่า "ป้อมพระอาทิตย์" ตามระบบการรวมคำและออกเสียงภาษาราชสถาน ซึ่งเป็นภาษาท้องถิ่น 'มิหิรครห์' กลายเป็น 'เมหรานครห์' เทพพระอาทิตย์นี้เป็นเทพประจำตระกูลของราฐูรMrYashwant Singh, an official guide to the Fort. ถึงแม้จะเริ่มสร้างป้อมในปี 1459 โดย ราว โชธ ปฐมราชาแห่งโชธปุระ แต่ส่วนใหญ่ของป้อมในปัจจุบันสร้างขึ้นในสมัยของมหาราชาชัสวันต์ สิงห์ (1638–78)

ประวัติศาสตร์
ราว โชธ ผู้นำแห่งราชวงศ์ราฐูร (Rathore clan) เป็นผู้ที่ถือกันว่าเป็นผู้ริเริ่มการตั้งนครโชธปุระ เขาสร้างเมืองโชธปุระขึ้นในปี 1459 เพื่อเป็นราชธานีของมาร์วาร์ (Marwar) ที่ซึ่งมานเทาร์เป็นราชธานีแห่งเดิม ราว โชธ เป็นหนึ่งในบุตร 24 คนของรันมัล ผู้นำคนที่สิบห้าของราฐูร หนึ่งปีหลังขึ้นปกครอง โชธตัดสินใจย้ายราชธานีไปยังโชธปุระที่ปลอดภัยขึ้น เนื่องจากป้อมของมานเทาร์อันเดิมนั้นอายุราวพันปี ไม่เพียงพอต่อการให้ความปลอดภัย

ป้อมโชธปุระเริ่มตั้งขึ้นโดยราว นารา (Rao Nara) บุตรของ ราว สามรา (Rao Samra) รากฐานของป้อมตั้งขึ้นเมื่อวันที่ 12 พฤษภาคม 1459Mehrangarh Fort-Jodhpur  ในการก่อสร้างป้อม ยังได้ฝังมนุษย์ทั้งเป็นตรงจุดที่สร้างป้อมเนื่องจากเชื่อว่าเป็นมงคลแก่ป้อม ผู้ที่ถูกฝังคือชายวรรณะเมฆวาลนามว่า "ราช ราม เมฆวาล" (Raja Ram Meghwal) ซึ่งยินดีที่จะถูกฝังด้วยตนเอง และราชวงศ์ราฐูรก็ให้คำสัญญาว่าจะดูแลครอบครัวของเมฆวาลต่อ
# ซูซอนี (สิ่งทอ)
ซูซอนี (อักษรโรมัน: Suzani) เป็นรูปแบบหนึ่งของสิ่งทอชนเผ่าที่เป็นงานเย็บปักถักร้อยและตกแต่ง พบได้ในทาจิกิสถาน, อุซเบกิสถาน, คาซักสถาน และประเทศอื่นในเอเชียกลาง ซูซอนีมาจากภาษาเปอร์เซีย سوزن (ซูซอน; Suzan) แปลว่าเส้นด้าย งานสิ่งทอแบบนี้ในอิหร่านเรียกว่า ซูซอนโดซี (Suzandozi; سوزن‌دوزی) ซึ่งแปลตรงตัวว่างานจากเข็มเย็บผ้า  ซูซอนีมีลักษณะวิจิตรและทำขึ้นอย่างละเอียด มีตัวอย่างหลงเหลือเพียงไม่กี่ชิ้นจากก่อนศตวรรษที่ 18 ถึง 19 ในต้นศตวรรษที่ 15 รูย กอนซาเลซ เด กลาวีโฌ ทูตแห่งกัสตีญาไปยังราชสำนักของจักรพรรดิตีมูร์ (ทาเมอร์เลน) ได้บรรยายอย่าละเอียดถึบงานเย็บปักถักร้อยที่ต่อมาน่าจะพัฒนามาเป็นซูซอนี"Splendid Suzanis , 2003, Saudi Aramco World

ตามธรรมเนียม เจ้าสาวในเชียกลางจะทำซูซอนีขึ้นเพื่อใช้เป็นสินสอดมอบแก่เจ้าบ่าวในวันแต่งงานArticle on suzanis ลวดลายบนซูซอนีแต่ละชิ้นมักบอกเรื่องราวต่าง ๆ

ซูซอนีชนิดที่เป็นที่รู้จัก เช่น แบบบูฆอรอ, โฆดเจนด์, ลากาอี, นูราตา, ปิสเกนต์, ซามาร์กันด์, ชาฆรีซับซ์, ตอชกานต์ และ อูราตูเบ จาก อีสตารัฟชาน
# ตำบลแอร์ซูอีเย
แอร์ซูอีเย  เป็นตำบลในอำเภอกลาง เทศมณฑลแอร์ซูอีเย จังหวัดเคร์มอน ประเทศอิหร่าน แบ่งออกเป็น 103 หมู่บ้าน จากสำมะโน พ.ศ. 2549 ตำบลนี้มีประชากร 13,656 คนใน 3,153 ครัวเรือน
# แบนแดร์เดย์แลม
แบนแดร์เดย์แลม  เป็นนครท่าในอำเภอกลาง เทศมณฑลเดย์แลม จังหวัดบูเชฮร์ ประเทศอิหร่าน และเป็นเมืองหลักของเทศมณฑล

จากสำมะโน พ.ศ. 2549 นครนี้มีประชากร 19,829 คนใน 4,426 ครัวเรือน จากนั้นในสำมะโน พ.ศ. 2554 นครนี้จึงมีจำนวน 22,393 คนใน 5,603 ครัวเรือน และสำมะโนล่าสุดใน พ.ศ. 2559 นครนี้มีประชากร 25,730 คนใน 7,359 ครัวเรือน

ภูมิอากาศ
# Flatida
Flatida เป็นสกุลของเพลี้ยกระโดดในวงศ์ Flatidae และเผ่า Promniini คำอธิบายส่วนใหญ่ของสกุลนี้ระบุชื่อ Promnia ซึ่งเพิ่งได้รับการยอมรับว่าเป็นชื่อพ้องรองของ Flatida ชนิดพันธุ์ในสกุลนี้พบได้ในเขตร้อนของทวีปแอฟริกาและเอเชีย

 ชนิดพันธุ์ 
บางส่วนของชนิดพันธุ์ในสกุลนี้

 Flatida aeruginosa (Schmidt, 1904)
 Flatida angolensis (Distant, 1910)
 Flatida bimaculata (Schmidt, 1912)
 Flatida bombycoides (Guérin-Méneville, 1844)
 Flatida cingulata Melichar, 1901
 Flatida coccinea (Auber, 1955)
 Flatida deltotensis (Kirby, 1891)
 Flatida flammicoma (Auber, 1954)
 Flatida floccosa (Guérin-Méneville, 1829)
 Flatida flosculina (Auber, 1955)
 Flatida hilaris (Gerstaecker, 1895)
 Flatida inornata (Walker, 1851)
 Flatida intacta (Walker, 1851)
 Flatida intermedia (Melichar, 1901)
 Flatida limbata (Fabricius, 1781)
 Flatida malgacha (Guérin-Méneville, 1844)
 Flatida marginata (Lallemand, 1942)
 Flatida marginella (Olivier, 1791)
 Flatida melichari (China, 1925)
 Flatida montivaga (Distant, 1892)
 Flatida neavei (Distant, 1910)
 Flatida ochreata (Melichar, 1901)
 Flatida pallida (Olivier, 1791)
 Flatida rosea (Melichar, 1901)
 Flatida rubescens (Stål, 1870)
 Flatida rubicunda (Distant, 1883)
 Flatida seriosa (Melichar, 1901)
 Flatida subguttata (Stål, 1870)
 Flatida superba (Melichar, 1901)
 Flatida tricolor (White, 1846)
 Flatida viridula (Atkinson, 1889)
# อำเภอกลาง (เทศมณฑลแอร์ซูอีเย)
อำเภอกลางของเทศมณฑลแอร์ซูอีเย  เป็นอำเภอ (แบฆช์) ในเทศมณฑลแอร์ซูอีเย จังหวัดเคร์มอน ประเทศอิหร่าน จากสำมะโน พ.ศ. 2549 อำเภอนี้มีประชากร 30,637 คนใน 7,028 ครัวเรือน อำเภอนี้มีเมืองเพียงเมืองเดียวคือแอร์ซูอีเย และตำบลเพียง 3 ตำบล ได้แก่: ตำบลแอร์ซูอีเย, ตำบลเดฮ์แซร์ด และตำบลแวคีลอบอด
# โทมิโอกะ
โทมิโอกะ  สามารถหมายถึง
 โทมิโอกะ (จังหวัดฟูกูชิมะ) เมืองในจังหวัดฟูกูชิมะ
 สถานีรถไฟโทมิโอกะ สถานีรถไฟ
 โทมิโอกะ (จังหวัดกุมมะ) นครในจังหวัดกุมมะ
 โรงงานทอผ้าโทมิโอกะและสถานที่ที่เกี่ยวข้อง
 ปราสาทโทมิโอกะ
 เอซากุ โทมิโอกะ  (born 1964) นักหมากรุกญี่ปุ่นอาชีพ
 คิเฮ โทมิโอกะ  (1932–2007) นักปั่นจักรยาน
 กิยู โทมิโอกะ  ตัวละครจากมังงะเรื่อง ดาบพิฆาตอสูร